Negara kebajikan

Negara kebajikan adalah negara di mana kerajaan mempunyai tanggungjawab untuk memberi bantuan wajib kepada rakyatnya. 

Negara kebajikan boleh merujuk kepada: 
 Penyediaan perkhidmatan kebajikan oleh negara
 Dalam keadaan yang ideal, kerajaan mempunyai tanggungjawab utama dalam menjaga hampir setiap aspek kebajikan rakyat. Dalam hal ini setiap aspek kebajikan dianggap hak sejagat rakyat. 
 Penyediaan perkhidmatan kebajikan oleh masyarakat sendiri. Di kebanyakan "negara kebajikan" terutamanya di benua Eropah, perkhidmatan kebajikan disediakan oleh kombinasi badan-badan bebas, sukarelawan dan perkhidmatan kerajaan. Mereka ini boleh jadi kerajaan pusat atau negeri, syarikat atau agensi yang dibiayai kerajaan, syarikat persendirian, organisasi amal atau organisasi bukan berasaskan keuntungan. Fenomena ini lazimnya lebih dikenali sebagai "masyarakat kebajikan".

Negara kebajikan lazimnya ditemui di negara Skandinavia seperti Denmark, Finland, Iceland, Sweden dan Norway. Negara seperti Perancis, Jerman dan Belgium juga membelanjakan banyak wang dalam program kebajikan.

Pemerintah negara-negara Skandinavia mengenakan cukai yang tinggi kepada rakyat mereka demi membiayai program kebajikan masing-masing.

Jadual di bawah menunjukkan; pertama, peratusan belanja kebajikan daripada KDNK untuk negara OECD terpilih; dan kedua, KDNK per kapita (PPP AS$) dalam 2001:

 Negara  Belanja kebajikan (% dari KDNK)  KDNK per kapita (PPP US$) Denmark  29.2  $29,000  Sweden 28.9  $24,180 Perancis 28.5  $23,990  Jerman 27.4  $25,350 Belgium 27.2  $25,520 Switzerland 26.4  $28,100 Austria 26.0  $26,730 Finland 24.8  $24,430 Belanda 24.3  $27,190 Itali 24.4  $24,670 Yunani 24.3  $17,440 Norway 23.9  $29,620 Poland 23.0  $9,450 United Kingdom 21.8  $24,160 Portugal 21.1  $18,150 Luxembourg 20.8  $53,780 Republik Czech 20.1  $14,720 Hungary 20.1  $12,340 Iceland 19.8  $29,990 Sepanyol 19.6  $20,150 New Zealand 18.5  $19,160 Australia 18.0  $25,370 Republik Slovak 17.9  $11,960 Kanada 17.8  $27,130 Jepun 16.9  $25,130 Amerika Syarikat 14.8  $34,320 Ireland 13.8  $32,410 Mexico 11.8  $8,430 Korea Selatan 6.1  $15,090
Angka dari OECD dan UNDP.

Nota: tiada data untuk China, India, Indonesia, Brazil, Russia dan Pakistan, kerana negara terbabit bukan ahli OECD.

 Perdebatan mengenai negara kebajikan 
 Beberapa kritikan terhadap negara kebajikan berkisar sekitar ia menjadikan rakyat bergantung kepada kerajaan dan malas bekerja. 
 Negara kebajikan juga memaksa rakyatnya membayar cukai yang tinggi untuk mensubsidi orang lain. Penyokong idea ini melihat tindakan kerajaan ini seperti merampas hak pemilikan persendirian.

 Nota kaki 

Kategori:Ekonomi politik
Kategori:Program sosial

ru:Социальное государство